| **Kamila** |
| --- |
| Jungtinės Karalystės ir kitų Tautų Sandraugos šalių karalienė |
|  |
| Kamila 2019 m. |
|  Vindzorai |
| Gimė | 1947 m. liepos 17 d. (76 metai)Londonas, Anglija |
| Tėvas | Bruce Shand |
| Motina | Rosalind Cubitt |
| Sutuoktinis (-ė) | Andrew Parker BowlesKarolis III |
| Vaikai | Tom Parker BowlesLaura Lopes |
| Jungtinės Karalystės ir kitų Tautų Sandraugos šalių karalienė |
| Valdė | 2022 m. rugsėjo 8 d. – dabar |
| Kornvalio kunigaikštienė |
| Valdė | 1947 m. liepos 17 d. – 2022 m. rugsėjo 8 d. |
|  |
|  **Vikiteka** | Kamila (Jungtinė Karalystė) |
| Parašas |
|  |

**Kamila** (angl. *Camilla*, pilnas vardas – *Camilla Rosemary Shand*, vėliau – *Parker Bowles*; g. 1947 m. liepos 17 d.) – Jungtinės Karalystės, 14-os užjūrio teritorijų ir kitų Tautų Sandraugos šalių karalienė, Karolio III antroji žmona ir konsortė. Kamila karaliene tapo 2022 m. rugsėjo 8 d. jos vyrui po Elžbietos II mirties užėmus sostą. 2023 m. gegužės 6 d. Kamila oficialiai karūnuota.

Kamila užaugo Rytų Sasekse ir Pietiniame Kensingtone, Anglijoje, mokėsi Anglijoje, Šveicarijoje bei Prancūzijoje. 1973 m. ji susituokė su Britanijos kariuomenės karininku Endriu Parkeriu Boulsu (*Andrew Parker Bowles*), su kuriuo susilaukė dviejų vaikų, Tomo ir Lauros. Juodu išsiskyrė 1995 m. Kamila bei Čarlzas įsimylėjo dar prieš įsipareigodami santuokoje. Jų santykiai buvo plačiai aptarinėjami žiniasklaidoje ir sulaukė dėmesio pasauliniu mastu. 2005 m. Kamila ištekėjo už Čarlzo Vindzoro pilyje, o palaiminimą pora gavo pilies Šv. Jurgio koplyčioje. Nuo santuokos pradžios iki vyro paskelbimo karaliumi 2022 m. ji buvo žinoma kaip Kornvalio kunigaikštienė.

Kamila dažnai kartu su vyru dalyvauja viešuose renginiuose, atstovauja valstybės monarchijai. Ji yra daugelio labdaros fondų bei organizacijų mecenatė, prezidentė ir narė. Nuo 1994 m. Kamila siekia atkreipti dėmesį į osteoporozę, dėl savo pastangų šiuo klausimu ji buvo pagerbta arba apdovanota. Kamila taip pat aktyviai pasisako tokiomis socialinėmis temomis, kaip seksualinė prievarta, raštingumas, gyvūnų teisės bei skurdas.

Santuokos ir vaikai
-------------------

### Pirmoji santuoka

XVI a. pastatytas Boulhaido dvaras Alingtone, Viltšyre, Anglijoje
XX a. 7 deš. Kamilos Šend brolis Simonas, anuomet dirbęs vyno firmoje, ją supažindino su tuometiniu Britanijos karališkosios gvardijos sargybiniu Endriu Parkeriu Boulsu. Po daugelį metų trukusių vis nutrūkstančių bei atsinaujinančių jųdviejų santykių, Parkeris Boulsas ir Šend apie sužadėtuves pranešė 1973 m. Pasak amerikiečių karališkosios biografės Seli Bedel Smit (*Sally Bedell Smith*), šis pranešimas buvo išsiųstas poros tėvams be jų žinios ir dėl to Parkeris buvo priverstas pasipiršti. Jie abu susituokė 1973 m. liepos 4 d. Karališkoje sargybos koplyčioje, Londone, kur ceremonija įvyko pagal Romos katalikų apeigas. Šend tuomet buvo 25, o Parkeriu Boulsui 33 metai. Kamilos vestuvinę suknelę sukūrė britų mados namai „Bellville Sassoon", pamerge buvo Parkerio Boulso krikšto dukra ledi Ema Herbert (*Emma Herbert*). Vestuvės buvo laikomos „metų visuomenės vestuvėmis", jose dalyvavo 800 svečių, tarp kurių buvo ir Elžbietos II dukra princesė Ana, tuometinės karalienės sesuo princesė Margaret bei motina karalienė Elžbieta. Sutuoktiniai įsikūrė Viltšyre: iš pradžių Bouldhaido dvare, vėliau – Midilviko namuose. Su Parkeriu Boulsu Kamila susilaukė dviejų vaikų – Karolio III krikštasūnio Tomo (gimė 1974 m. gruodžio 14 d.) bei Lauros (gimė 1978 m. sausio 1 d.). 1994 m. gruodžio mėn. po 21 metų gyvenimo kartu, pora išsiskyrė.

### Draugystė su Čarlzu

Kamila su princu Čarlzu susipažino 1971 m. viduryje. Endris Parkeris Boulsas su Kamila santykius nutraukė 1970 m. ir piršosi Čarlzo seseriai princesei Anai. Nors Kamila ir Čarlzas priklausė tam pačiam socialiniui ratui bei protarpiais abu dalyvaudavo tuose pačiuose renginiuose, juos formaliai vieną su kitu supažindino draugė Liucija Santa Kruz (*Lucía Santa Cruz*). Princas ir Kamila tapo draugais, o ilgainiui tarp jųdviejų užsimezgė ir romantiniai santykiai, apie kuriuos artimieji žinojo. Pora drauge dalyvaudavo polo rungtynėse, kurį mėgdavo žaisti ir pats princas. Jie kartu tapo lošimo klubo nariais Berkelio aikštėje. Tarpusavio santykiams tapus rimtesniais, poras vienas kitą supažindino su savo šeimos nariais. Vis dėlto santykiai netikėtai nutrūko 1973 m. kuomet Čarlzas pradėjo tarnauti Karališkajame laivyne.

### Antroji santuoka

2005 m. vasario 10 d. Klerenso rezidencija paskelbė apie Kamilos ir Čarlzo sužadėtuves. Šia proga Velso princas Kamilai padovanojo deimantinį žiedą, kuris, kaip manoma, buvo padovanotas senelei, kai ši pagimdė jo motiną. Kaip būsima Anglijos Bažnyčios galva, Čarlzas dėl savo ketinimų susituokti su savo išrinktąja buvo vertinamas prieštaringai, bet sutikus karalienei, Vyriausybei bei Anglijos Bažnyčiai, pora galiausiai susituokė. Karalienė Elžbieta II, ministras pirmininkas Tonis Bleiras (*Tony Blair*) ir Kenterberio arkivyskupas Rouvanas Viljamsas (*Rowan Williams*) savo pareiškimuose žiniasklaidai jaunavedžiams palinkėjo gražių santykių. Per du mėnesius po paskelbimo apie sužadėtuves Klerenso rezidencija gavo 25 000 laiškų, kuriuose 95–99 % siuntėjų porai išreiškė savo palaikymą. Iš viso buvo gauti 908 neapykantos laiškai, kai kurie iš jų dėl grasinančio turinio buvo išsiųsti policijai ištirti.

Išnašos
-------

1. ↑  America, Good Morning. „With Queen Elizabeth II's death, Camilla becomes Queen Consort: What to know". *Good Morning America* (anglų). Nuoroda tikrinta 2022-09-24.
2. ↑  „Karūnacijoje pasirodė ir prezidentas Gitanas Nausėda su žmona Diana: pirmoji ponia pasirinko subtilų įvaizdį". Delfi. 2023 m. gegužės 6 d. Nuoroda tikrinta 2023 m. gegužės 7 d..
3. 1 2 3 4  *Brandreth, Gyles (2007). „Charles and Camilla: Portrait of a Love Affair". Random House. ISBN 978-0-09-949087-6.*
4. ↑  Johnston, Morgan (19 November 2012). „Camilla: the woman behind the image". *New Zealand Woman's Weekly*. Suarchyvuotas originalas 24 September 2015. Nuoroda tikrinta 7 August 2015.  Nežinomas parametras `|url-status=` ignored (pagalba)
5. ↑  „Camilla: The relaxed and friendly face of the monarchy". *Belfast Telegraph*. 28 March 2015. Suarchyvuotas originalas 31 July 2020. Nuoroda tikrinta 7 August 2015.  Nežinomas parametras `|url-status=` ignored (pagalba)
6. ↑  Armstrong, Julie (2 June 2013). „Pink Floyd drummer Nick Mason welcomes Camilla back to her old home ground". *gazetteandherald.co.uk*. Suarchyvuotas originalas 7 September 2014. Nuoroda tikrinta 7 September 2014.  Nežinomas parametras `|url-status=` ignored (pagalba)
7. ↑  *Brandreth, Gyles (2007). „Charles and Camilla: Portrait of a Love Affair [Čarlzas ir Kamila: Meilės romano portretas]." Random House. ISBN 978-0-0994-9087-6.*
8. ↑  *Valstybės sekretorius konstituciniams reikalams ir lordas kancleris (Lordas sakalininkas iš Torotono) (2005-02-24). „Royal Marriage; Lords Hansard Written Statements 24 Feb 2005 : Column WS87 (50224-51)." (anglų k.). Publications.parliament.uk. Originalas archyvuotas 2015-04-02. Nuoroda tikrinta 2008-10-12.*
9. ↑  *„Camilla hate mail is passed on to police [Kamilai skirti neapykantos laiškai perduodami policijai]." (anglų k.). Gazette and Herald. Originalas archyvuotas 2005-04-29. Nuoroda tikrinta 2021-12-16.*